วันนี้มาดูของแต่งบ้านที่ Mega Bangna กับเพื่อน พวกผมจึงหาร้านอาหารทานที่นี่ ซึ่งร้านอาหารมีมากมายจนไม่รู้จะทานอะไรดีครับ เดินดูอยู่รอบนึง พวกผมก็ตัดสินใจเข้าร้าน Sukishi ครับ ^^

ร้าน Sukishi สาขา Mega บางนา อยู่ชั้น 1 บริเวณโซนร้านอาหารนอกอาคาร จากนอกร้านสามารถเดาได้ว่าร้านนี้จะเน้นอาหารปิ้งย่าง เพราะทุกโต๊ะจะมีท่อดูดควันจากเพดานที่จะเห็นตามร้านอาหารเกาหลีนะครับ ส่วนเตาย่างร้านนี้จะไม่ได้ฝั่งอยู่บนโต๊ะ แต่จะเป็นเตาถ่านที่จะนำมาว่างถ้าโต๊ะนั้นสั่งเมนูอาหารปิ้งย่างนะครับ แต่ครั้งนี้ผมขี้เกียจเลยสั่งอาหารที่ปรุงสำเร็จจากในครัวนะครับ ร้านตกแต่งสวย สะอาด และดูดีครับ ในวันที่ผมมาทานเป็นวันธรรมดาจึงมีลูกค้าในร้านน้อย การบริการถือว่ามาตราฐานครับ ^^

อาหารที่ทานครั้งนี้มี ชุดข้าวหน้าปลาทูน่าผัดกิมจิเกาหลีรสเผ็ด + เกี๊ยวซ่า 180 บาท , ชุดข้าวปั้นหน้าปลาดิบย่างรวมมิตร 210 บาท , ชุดเนื้อเทอริยากิ 220 บาท , ผักรวมยำสไตล์เกาหลี 90 บาท , ต็อก โป กิ อบชีสรสเผ็ดสไตล์เกาหลี 160 บาท และ ชาเขียว (Refill) 40 บาท/แก้ว ราคานี้ยังไม่รวม Service Charge 10% .. ** ชำระด้วยบัตรเครดิตธนาคารกรุงเทพ ลด 10% ครับ

... ข้าวหน้าปลาทูน่าผัดกิมจิเกาหลีรสเผ็ด : รสชาติแค่พอใช้ เพราะตอนแรกที่สั่งกะว่ารสชาติจะเผ็ดและรสจัดจ้าน แต่พอทานจริงรสออกไปทางจืดๆ มีกลิ่นกิมจิเล็กน้อยแต่รสของกิมจิไม่ชัด โดนรสชาติของทูน่ากลบหมดจนรสชาติที่คาดว่าจะได้รับไม่เด่นอย่างที่คาดครับ 

... เกี๊ยวซ่า : เสริฟมา 3 ชิ้น 180 บาท ราคาจึงดูสูงไปหน่อย ส่วนรสชาติใช้ได้ครับ มาตราฐานทั่วไปครับ

... ข้าวปั้นหน้าปลาดิบย่างรวมมิตร : รสชาติใช้ได้ครับ ชิ้นขนาดกลางไปทางเล็ก เหมาะสมตามราคา ชอบจานนี้ที่ตรงแตงกวา+น้ำจิ้มรสต่างๆ ทานพร้อมกับข้าวปั้นอร่อยดีครับ

... เนื้อเทอริยากิ : รสชาติดีครับ หอมกลิ่นและได้รสซอสเทอริยากิดี แต่มีเนื้อบางชิ้นเหนียวไปหน่อยครับ

... ต็อก โป กิ อบชีสรสเผ็ดสไตล์เกาหลี : หน้าตาประมาณพิซซ่าเกาหลีนะครับ เพราะมีชีสปิดหน้าดูน่าทาน แต่จริงๆไม่ได้เป็นแป้งแผ่นแบบพิซซ่า แป้งจะมาเป็นทรงกระบอกกระจายทั่วๆจาน ตัวแป้งเหนียวๆนุ่มๆเด้งๆในปาก รสชาติใช้ได้ แต่พอผ่านครึ่งจานแล้วจะเลี่ยนทั้งชีสและแป้งมากครับ ซึ่งปกติผมชอบทานชีสไม่ค่อยเลี่ยนเท่าไหร่ ต้องสลับไปทานอย่างอื่นแก้ครับ

... ผักรวมยำสไตล์เกาหลี : รสชาติใช้ได้ครับ ช่วยแก้เลี่ยนได้เยอะเลยครับ

โดยรวม ผมให้คะแนนที่สถานที่กับการบริการนำนะครับ ส่วนอาหารรวมๆยังกลางๆ แต่ที่จริงแล้วถ้าฟังจากโฆษณา ของทางร้าน ร้านนี้คงมีดีที่อาหารปิ้งย่างแต่ครั้งนี้ผมดันไม่ได้ทาน จึงขอให้คะแนนกลางไว้ก่อนนะครับ ^^